text: VW залага на бензинови двигатели при Caravelle и Caddy
  12.05 2022 в 13:29	1
  Авто Offnews | ПОСЛЕДНА ПРОМЯНА 16 декември 2015 в 09:0018440
  След като "дизел" вероятно е вече мръсна и забранена дума в редиците на VW, компанията няма друг изход, освен да се насочи към по-сериозното промотиране на бензиновите си двигатели. Именно с такива ще атакува пазара на баничарките и средно големите ванове компанията. Новите издания на Caddy и Caravelle ще са с бензинови агрегати.
  По-малкият Caddy ще е в три степени на оборудване - Startline, Trendline и Highline. Те ще могат да разчитат на три различни агрегата - 1.2-литров с 84 к.с., 1-литров със 102 к.с. и 1.4-литров със 125 к.с. Първите два вида ще се предлагат единствено с 5-степенна ръчна скоростна кутия, докато най-мощният двигател ще разполага или с 6-степенна ръчна, или със 7-степенна DSG автоматика.
  Късата версия на по-големия транспортьор Caravelle ще бъде задвижвана от 2-литров TSI бензинов агрегат с турбо, който ще е в два варианта - 150 и 204 к.с. При него също клиентът ще може да избира между ръчната и автоматичната скоростни кутии. Ванът ще разполага с места за шестима, задните врати се отварят чрез плъзгане назад, а седалките са монтирани на релси за лесно движение.